Sambiru 13
Nchinthu Wuli Cho Chazamuchitikiya Visopa?
1. Kumbi visopa vosi vamampha?
Ŵanthu a mtima wamampha asanirika mu visopa vosi. Ndi nkhani yakukondweska ukongwa kuziŵa kuti Chiuta wawona ndi kuŵanaŵaniya ŵanthu yaŵa. Kweni chakupaska chitima nchakuti vinthu viheni vinandi vichitika m’zina la chisopa pamwenga ndi ŵanthu a m’visopa. (2 Ŵakorinte 4:3, 4; 11:13-15) Malipoti nganandi ngalongo kuti visopa vinyaki vichitaku vinthu vauchigeŵenga, kubaya ŵanthu, nkhondu ndipuso kuchitiya nkhaza ŵana. Ŵanthu wo agomezga nadi Chiuta adandawula ukongwa ndi vakuchitika ivi.
Chisopa chauneneska chikankhuska Chiuta kweni chisopa chaboza chitimukondweska cha. Chisambiza vinthu vo m’Bayibolo mulivi nge visambizu vaboza vakukwaskana ndi Chiuta kweniso akufwa. Kweni Yehova wakhumba kuti ŵanthu aziŵi uneneska wakukwaskana ndi iyu.
2. Kumbi nchinthu wuli cho chazamuchitikiya visopa?
Fundu yakukondweska njakuti Chiuta wanyengeka cha ndi visopa vo vikamba ŵaka kuti vitimuyanja uku vitanja charu chaku Satana. (Yakobe 4:4) Mazu ngaku Chiuta ngakamba kuti visopa vaboza ndi “Babiloni mukuru.” Babiloni wenga msumba wakali ko kungwambiya chisopa chaboza pavuli pa Zandi wa munyengu yaku Nowa. Pambula kuswera yapa, Chiuta wazisengi umari wamabuchibuchi pa visopa vo vipusika ndi kusuzga mtundu wa ŵanthu.
Kweni uthenga wamampha ngwenuwu pe cha. Yehova waluwa cha ŵanthu a mtima wamampha wo ŵe mu visopa vaboza pacharu chosi chapasi. Iyu wawunganiska ŵanthu yaŵa mwakuŵasambiza uneneska.
3. Kumbi ŵanthu a mtima wamampha atenere kuchitanji?
Yehova waŵanaŵaniya ŵanthu wo atanja vinthu vauneneska ndipuso vamampha. Iyu watiŵapempha kuti atuwi mu chisopa chaboza. Ŵanthu wo atanja Chiuta akhumbisiska kusintha umoyu wawu ndi kuchita vinthu vo vitimukondweska.
Mu nyengu ya akutumika, ŵanthu a mtima wamampha ŵati avwa uthenga wamampha, anguwulonde mwalikondwa. Yehova wanguŵasambiza umoyu wamampha ukongwa, umoyu walikondwa wo we ndi chilatu kweniso chilindizga chamampha. Yiwu nchakuwoniyapu chamampha kwaku isi mazuŵa nganu chifukwa chakuti anguwulonde umampha ukongwa uthenga wamampha ndipu ayanjanga ukongwa Yehova pa umoyu wawu.
Yehova walonde ŵanthu wo atuwa mu chisopa chaboza kuti aje mu banja laki la ŵanthu wo atimusopa. Asani muzomera kuchita vo Yehova wakhumba, iyu wakuyanjeningi, mujengi mu banja lachanju la ŵanthu wo asopa Yehova kweniso mwazamulonde umoyu wambula kumala.
4. Kumbi Chiuta wazamuchita wuli kuti ŵanthu azijengi mwalikondwa mu vyaru vosi?
Uthenga wamampha unyaki ngwakuti Chiuta wazamutuzgapu chisopa chaboza. Cheruzgu ichi chazamuchitiska kuti ŵanthu pacharu chosi chapasi azipumuwi ku masuzgu. Chisopa chaboza chazamulandizga pamwenga kugaŵaniska so ŵanthu cha. Ŵanthu wosi azamusope limoza Chiuta wauneneska.
Ziŵani Vinandi
Kumbi Bayibolo Lisambizanji Weniukongwa?
Kusopa ko Chiuta Wazomerezga
Wonani vinthu 6 vo vilongo chisopa cha unenesa.
Kumbi Bayibolo Lisambizanji Weniukongwa?
Koreskani Kusopa Kwauneneska
Kumbi mungakumana ndi masuzgu wuli chifukwa chakupharazgiya ŵanthu anyaki vo mugomezga? Kumbi mungachita wuli kuti muŵapharazgiyi kwambula kuŵaguŵiska?
tum_Latn tum_Latn umb_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn bem_Latn tum_Latn tum_Latn bem_Latn tum_Latn tum_Latn